Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
17. apríla 2002
K materiálu č. 2932/2002
K bodu č. 30	
     

S T A N O V I S K O

k návrhu zákona, ktorým sa mení a dopĺňa zákon Národnej rady SR č.312/1993 Z.z. o spotrebnej dani z tabaku a tabakových výrobkov v znení neskorších predpisov    

I.
Návrh zákona, ktorým sa dopĺňa zákon Národnej rady Slovenskej republiky č. 310/1993 Z.z. o spotrebnej dani z tabaku a tabakových výrobkov v znení neskorších predpisov predkladá na rokovanie Legislatívnej rady vlády Slovenskej republiky minister financií na základe Plánu legislatívnych úloh vlády Slovenskej republiky.

II.
Predmetom úpravy návrhu zákona je dosiahnutie ďalšieho stupňa aproximácie s legislatívou ES, a to najmä zavedením kombinovanej sadzby spotrebnej dane  cigariet a zvýšením daňového zaťaženia na 36 % z predajnej ceny.

III.
Nepriame zdaňovanie patrí medzi priority v oblasti aproximácie práva podľa čl. 70 Európskej dohody o pridružení. Návrh zákona je prioritou podľa NPAA, negociačnej pozície SR – kapitola 10 ( Dane), Partnerstva pre vstup a Bielej knihy ( kapitola 22- Nepriame zdaňovanie).  V práve Európskej únie je upravené primárnou legislatívou v čl. 90-93 Zmluvy o založení ES a sekundárnou legislatívou, a to:
- v smernici rady 92/12/EHS o všeobecnom systéme, držbe, preprave a kontrole tovarov podliehajúcich spotrebnej dani 
- v smernici rady č. 92/79/EHS z 19. októbra 1992 o priblížení sadzieb daní z cigariet v znení smernice č. 99/81/ES z 29.7.1999,
- v smernici rady č. 92/80/EHS z 19. októbra 1992 o priblížení sadzieb daní z tabakových                      výrobkov iných ako cigarety v znení smernice č. 99/81/ES z 29.7.1999,
- v smernici rady č. 95/59/ES z 25. novembra 1995 o iných spotrebných daniach z tabaku a tabakových výrobkov, ako je daň z obratu v znení smernice č. 99/81/ES z 29.7.1999.

IV.
Sekcia Inštitút pre aproximáciu práva k návrhu zákona neuplatňuje pripomienky.

Bratislava	16.04.2002	
Vypracoval:	Mgr.R.Jaroš
	
Tel.:	57295633

JUDr. Mária Krošlákovágenerálna riaditeľka